Document ID: 32005D0487

ODLOČBA KOMISIJE
z dne 4. julija 2005
nevključitvi triazamata v Prilogo I k Direktivi Sveta 91/414/EGS in o preklicu registracije fitofarmacevtskih sredstev, ki vsebujejo navedeno snov
(notificirano pod dokumentarno številko K(2005) 1960)
(Besedilo velja za EGP)
(2005/487/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti četrtega pododstavka člena 8(2) Direktive,
ob upoštevanju naslednjega:
(1)
Člen 8(2) Direktive 91/414/EGS predvideva, da lahko država članica v 12 letih od notifikacije navedene direktive registrira za dajanje v promet fitofarmacevtska sredstva, ki vsebujejo aktivne snovi, ki niso uvrščene v Prilogo I k navedeni direktivi, in so že v prometu dve leti po datumu notifikacije, medtem ko se te snovi postopno preučujejo v okviru delovnega programa.
(2)
Uredba Komisije (ES) št. 451/2000 (2) in Uredba Komisije (ES) št. 703/2001 (3) določata podrobna pravila za izvajanje druge faze delovnega programa iz člena 8(2) Direktive 91/414/EGS. Za aktivno snov triazamat je prijavitelj 7. julija 2004 obvestil Komisijo, da več ne želi vključitve te snovi v Prilogo I k Direktivi 91/414/EGS. Zato naj se navedena aktivna snov ne vključi v navedeno Prilogo in države članice naj prekličejo vse registracije za fitofarmacevtska sredstva, ki vsebujejo triazamat.
(3)
Odobri naj se prehodno obdobje za odstranitev, skladiščenje, dajanje v promet in uporabo obstoječih zalog, da se omogoči uporaba teh zalog še v enem nadaljnjem rastnem obdobju.
(4)
Ukrepi, predvideni s to odločbo, so skladni z mnenjem Stalnega odbora za prehranjevalno verigo in zdravstveno varstvo živali -
SPREJELA NASLEDNJO ODLOČBO:
Člen 1
Triazamat se ne vključi kot aktivna snov v Prilogo I k Direktivi 91/414/EGS.
Člen 2
Države članice zagotovijo, da:
1.
se registracija fitofarmacevtskih sredstev, ki vsebujejo triazamat prekliče do 4.1.2006;
2.
se od datuma objave ne odobri ali podaljša registracija za fitofarmacevtska sredstva, ki vsebujejo triazamat.
Člen 3
Kakršna koli prekoračitev prehodnega obdobja, ki jo odobrijo države članice v skladu s členom 4(6) Direktive 91/414/EGS za odstranitev, skladiščenje, dajanje v promet in uporabo obstoječih zalog je čim krajša in traja največ do 4.1.2007.
Člen 4
Ta odločba je naslovljena na države članice.
V Bruslju, 4. julija 2005

Labels: 3
6